MSC Cruises hajóút ajánlatok Havanna indulással
Tengeri hajóút ajánlatok Havanna indulással
Barcelona Dél-Amerika Dubai Fort de France Genova Hamburg Havanna Kiel Koppenhága Miami Velence Warnemunde
Amsterdam Cannes Casablanca Funchal Gibraltar Grönland Lisbon Reykjavik Tenerife St Petersburg
egyéni tengeri hajóút - MSC Opera
Havana (Cuba), Belize City (Belize), Isla de Roatan (Honduras), Costa Maya (Mexico), Cozumel (Mexico), Havana (Cuba)
329 EUR/fő -től
A kubai főváros ódon utcáival, a forradalomra emlékező, tágas terekkel és a szinte mindig verőfényes napsütéssel nem véletlenül vált utazók kedvelt kirándulóhelyévé. Az itt élők jó hangulata, barátságos vendégszeretete szintén hozzájárul Havanna különös vonzerejéhez. Ha csak teheti, érdemes júliusra időzíteni a látogatást - a havannai karnevál napjára, amikor az egész város egyetlen, hatalmas fiesztává változik, és másnap kora hajnalba nyúlóan tart a mulatozás...
Hiába, hogy a kommunizmus bukásával az ország gazdasága is megroggyant, és Havanna szinte valamennyi épülete alapos felújításra szorul - ez mit sem von le a város különös varázsából, sőt! A világ minden tájáról özönlenek a látogatók, akiknek a célja sokszor a céltalan bolyongás a város klubjai és szivarfüstös bárjai között. A ’60-as évekből ott maradt autók látványa mindenkit fotózkodásra csábít, akárcsak a romos épületek vagy a Forradalom tér (Plaza de le Revolución), ahol a korábbi elnök, Fidel Castro legendás, 6-8 órás szónoklatait tartotta.
De a város tengerparti sétánya, a híres Malecon is kihagyhatatlan - a vízben ugráló gyerekek, vagy a valamivel lejjebb békésen pecázgató idősek miatt is. Az óvárosi rész az UNESCO világörökség része, ahol a gyarmati időkben (főként az 1700-as években) kicsinosított épületek vibráló kavalkádja várja a látogatókat. Érdemes egy kávézóba beülve kiengedni és élvezni a csodás havannai hangulatot.
A látnivalók sora szinte kimeríthetetlen: a washingtoni Capitolium mintájára épült El Capitolio vagy az óváros mélyén megbúvó Catedral de San Cristóbal gyönyörű épületét épp úgy „kötelező” felfedezni, Plaza de Armas pálmafákkal szegélyezett parkját, ahol régiségkereskedők és könyvesbódék sorakoznak. Főként az amerikai látogatók szeretik felfedezni Hemingway kedvelt helyeit, a Nobel-díjas író 1960-ig élt a kubai fővárosban, ahol bizony nagykanállal falta az életet. Talán nem véletlen, hogy a kubaiak körében a kevés megbecsült amerikai polgárok egyike lett...
Végül ha Kuba, akkor szivar: a látogatás során illik megnézni a szivargyárat, ahol több száz melós sodorja a finom kubai szivarokat a szinte fojtogató hőségben.